als_Latn dik_Latn sag_Latn
Kishte planifikuar të ribashkonte vajzat e tjera të grupit për të konkurruar kësaj herë jo si Soni Malaj, por si grupi “Spirit Voice” në këtë edicion të ri të Festivalit “Kënga Magjike” në Tiranë. Por pas shumë përpjekjeve plani është prishur pasi njëra nga vajzat, Dorina nuk ka mundur dot të vijë nga Shtetet e Bashkuara të Amerikës, ku jeton prej vitesh. Nuk e dimë se si do pritej ky grup pas kaq vitesh mungesë. Ndoshta vajzat kanë dashur të riprovojnë suksesin e dikurshëm të grupit “Spirit Voice”, që e provuan në periudhën që nuk ekzistonte ndonjë grup tjetër në Shqipëri vetëm me femra. Në intervista të ndryshme Soni e ka cilësuar si “një periudhë të paharrueshme në aspektin profesional” eksperiencë në grup.
Katër vajzat u bënë grupi më i famshëm shqiptar, dhe balada “Lag e Ter” e kompozuar nga Adi Hila u cilësua si balada më e bukur ndër vite. Pas një karriere në grup prej pesë vitesh, vajzat u larguan jashtë vendit për të vazhduar secila jetën e tyre në drejtime të tjera. E fundit që iu shtua grupit ishte Elia Zaharia, vajza e Yllka Mujos e cila vazhdon dhe ruan kontakte dhe miqësi më të afërt me Sonin, por edhe që nuk e ka lënë muzikën. Pas shpërbërjes së grupit, Soni Malaj doli solo me albumin “Mbretëresha e natës”.
PanoramaPlus
als_Latn als_Latn vec_Latn